joelniklaus/EU_Wikipedias huggingface dataset:
Semiotext(e)

Semiotext(e) on kirjastus Ameerika Ühendriikides.

Kirjastuse asutas aastal 1974 Sylvère Lotringer. Kõigepealt kirjastati seal samanimelist ajakirja, hiljem raamatusarju. Peamiseks temaatikaks on poliitiline semiootika. 

Kirjastus levitab oma väljaandeid kirjastuse MIT Press kaudu.

Välislingid
Kirjastuse koduleht
Kirjastuse väljaanded MIT Pressi lehel

Kirjastused
Semiootika
MIT Press

MIT Press on Massachusettsi Tehnoloogiainstituudi akadeemiline kirjastus.

Kirjastus on asutatud 1932. aastal ning asub Ameerika Ühendriikides Cambridge'is.

Kirjastused
Hõlmikpuulised

Hõlmikpuulised (Ginkgoaceae) on hõlmikpuulaadsete seltsi sugukond.

Hõlmikpuulised on maailmas kasvanud juba 280 miljonit aastat tagasi, enamik perekondi on välja surnud. Nüüdisajal kasvavatest taimedest liigitatakse sugukonda taimeperekond hõlmikpuu koos selle ainsa liigi hõlmikpuuga (Ginkgo biloba L.).

Klassifikatsioon 
 †Baiera 
 Ginkgo L.
 †Ginkgoites 
 †Ginkgoidium 
 †Phoenicpsis 
 †Polyspermophyllum.

Viited

Veebiallikad
 †family Ginkgoaceae Engler – sissekanne fossilworksis

Hõlmikpuud
Kiviloo Nõiakivi

Nõiakivi (ka Rahakivi) on rändrahn Kivilool. Rahnu ümbermõõt on 20 m ja kõrgus 3 m.

Viited

Välislingid 
 
 

Eesti rändrahnud
Harju maakonna kultuurimälestised
Kaitstavad looduse üksikobjektid
Raasiku vald
Anneli Merelaid

Anneli Merelaid (sünd. 1966) on Eesti muusik, organist.

Õppinud Tallinna 22. Keskkooli juures asuvas muusikaklassis klaverit õpetaja Arda Elsoni juures, Tallinna Riiklikus Konservatooriumis muusikapedagoogikat ja klaverit (prof. Karl Sillakivi juures).

Orelit õppinud prof. Rolf Uusväli juures ning lõpetanud Tallinna Kirikumuusikakooli oreli ja koorijuhtimise erialal.

Anneli Merelaid töötab Rannamõisa kiriku organistina. Varem olnud Keila ja Harju-Madise kiriku organist, esinenud kontsertorganistina Tallinna Püha Vaimu, Kaarli, Peeter-Pauli, Suure-Jaani, Viljandi Pauluse ja Jaani, Paldiski, Keila, Tapa, Nissi, Jüri, Saku, Randvere, Hageri ja paljudes teistes kirikutes.

Musitseerinud kontsertidel koos erinevate muusikutega - tšellist Eve Saare, viiuldaja Meelis Vahari, pianist Kirill Lissijenkoga, saatnud organisti ja pianistina paljusid lauljaid: sopranid Arete Kerge (Teemets), Eve Randkivi, Merje Topkin, Varju Kynz, metsosopran Elina Avotina (Läti), baritonid Kristians Krievans (Läti), Harald Weiler, tenor Dainis Kalnacs (Läti) jt.

Osalenud heategevusprojektides ja esinenud heategevuskontsertidel, millega on kogutud raha Tallinna Vaimse Tervise keskusele valgusteraapialampide soetamiseks (kontserdisari Valgus toob rõõmu 2018. aastal), Eesti sakraalhoonete renoveerimise ja orelite taastamise või korrashoiu toetuseks.

2019. aasta suvel andis Anneli Merelaid koos bariton Harald Weileriga 24 heategevuskontserti Eesti kirikutes, millega koguti annetusi Türi koolipoisi Rasmus Juhansoni taastusravi toetuseks (Järva Teataja). Kontsertsarjas astuvad üles ka organist Anne Jalakas, sopran Ragne Saul, sopran Merje Parts, sopran Eve Randkivi, sopran Helle-Moonika Helme jt muusikud. (Virumaa Teataja), (Tapa vald)

Anneli Merelaid esineb heategevuse korras regulaarselt eakate keskustes ja vanadekodudes.

Viited 

Eesti muusikud
Sündinud 1966
Grant Cardone

Grant Cardone (sündinud 21. märtsil 1958 Louisiana osariigis Lake Charlesis) on USA eneseabiraamatute autor, motivatsioonikõneleja, kinnisvarainvestor ja müügiõpetaja.

Grant Cardone'il on üle 4000 kinnisvaraobjekti koguväärtusega üle 1.8 miljardi USA dollari.

Noorpõlv ja õpingud 
Grant Cardone sündis Lake Charlesis, Louisiana osariigis Curtis Louis Cardone ja Concetta Neil Cardone viiest lapsest neljandana. Tal on kaksikvend Gray Cardone. Isa suri veebruaris 1968 ja ema suri mais 2009. 

Ta lõpetas 1976 LaGrange'i Keskkooli Lake Charlesis 1976. aastal. Aastatel 1976–1981 õppis ta ülikoolis McNeese State University, mille ta lõpetas bakalaureusekraadiga raamatupidamise alal. 

Cardone otsustas hakata tegelema raamatupidamise asemel automüügiga.

Karjäär 

Grant Cardone tahtis saada parimaks müügimeheks.
 
Enne 25-aastaseks saamist oli ta sõltuvuses kokaiinist ja teistest narkootikumidest ning alkoholist. Ta sai sellest üle tänu sellele, et ema andis talle 1000 dollarit laenu, mille eest ta ostis müügikoolituse kassette. Ta otsustas muuta oma elu, omandades müügikunsti.

1987. aastal kolis Cardone Chicagosse, kus ta asus tööle müügikoolitusfirmas. Töö tõttu reisis ta mööda USA-d ringi ja elas paljudes linnades. Ta elas mõnda aega kodulinnas Lake Charlesis ja seejärel viis aastat Houstonis. Seejärel elas ta 12 aastat La Jollas California osariigis. Lõpuks asus ta elama Los Angelesse.

2012. aasta lõpus viis Cardone oma kontorid Californiast Miami Beachi.

Pärast ülikooli hakkas Cardone tegelema autode müügiga. 

Mõnda aega oli ta ettevõtte Freedom Motorsports Group Inc tegevjuht. 

2010. aasta lõpus hakkas Cardone koos ettevõttega Atlas Media Corp. tootma National Geographic Channelile tõsielusarja "Turnaround King".

Cardone omad ja opereerib mitmes firmas, nagu näiteks: Cardone Acquisitions, Cardone Enterprises ja The Cardone Group.
 
Samuti omab ta kinnisvaraportfooliot Ameerika Ühendriikides, mille arvatav väärtus on 450 miljoni dollari ümbruses.

Cardone on seitsme raamatu autor: "Sell To Survive" (2008), "The Closer’s Survival Guide" (2009), "If You’re Not First, You’re Last" (2010), "The 10X Rule" (2011), "Sell or be Sold" (2012), "The Millionaire Booklet" (2016) ning "Be Obsessed or Be Average" (2016).

29. novembril 2016 nimetas ajakiri Forbes Cardone’i parimaks turu mõjutajaks, keda jälgida 2017. aastal.

Isiklikku
Cardone kuulub Saientoloogia Kirikusse. 

Aastal 2006 toetas ta oma firma Freedom Motorsports Group Inc. kaudu NASCARi-sõitjaid. 

Cardone on abielus Elena Lyonsiga. Neil on kaks tütart. Tütred Sabrina ja Scarlett sündisid, kui isa oli üle neljakümne aastane.

Tunnustused
2010 McNeese State University Distinguished Alumnus Award

Viited 

Ameerika Ühendriikide inimesed
Sündinud 1958
Liisi Eesmaa

Liisi Eesmaa (sündinud 16. mail 1984 Tartus) on eesti moekunstnik ja stilist.

Elulugu 
Liisi Eesmaa on pärit Tartust. Ta lõpetas 2003. aastal Tartu Kunstigümnaasiumi ning õppis moedisaini Euroülikoolis (2003-2004) ja Eesti Kunstiakadeemias (2004–2007). Eesmaa tegutseb aktiivselt moekunstniku ja stilistina ning alates 2015. aastast Eesti Kunstiakadeemias õppejõuna.

Elukaaslase filmirežissöör Madis Ligemaga on tal poeg Kuu.

Saavutused, auhinnad 

 Supernoova Grand Prix, 2003
 Supernoova Grand Prix, 2007
 Supernoova Grand Prix, 2008
 Kuldnõela nominent, 2009
 Kuldnõela nominent, 2012
 Kuldnõela nominent ja publiku lemmik, 2013
 Kuldmuna stilistimuna, 2013

Kollektsioonid ja nende esitlused 

 "Pabernukud", Tartu koolinoorte moeshow "Moeke", 2003
 "Aeronautika", Supernoova moekonkurss, 2003
 "Aeronautika", Projekt: Mood-Performance-Tants, 2003
 "Popcorn", ERKI moeshow, 2004
 "Mutron", Supernoova moekonkurss, 2005
 "Õunaroheline absint", Supernoova moekonkurss, 2006
 "Stop Hammertime!", Supernoova moekonkurss, 2007
 "Stop Hammertime!", Riga Fashion Week, 2007
 "Peegeltetris", Supernoova moekonkurss, 2008
 "Peegeltetris", Bridge of Fashion, Saksamaa, 2008
 "Peegeltetris", Disainiöö, Kultuurikatel, 2008
 "Peegeltetris", Riga Fashion Week, 2008
 "Army of Black Queens", Kuldnõel, 2009
 Tallinn Dolls sügis-talv koostöös Karolin Kuusikuga, FIBIT, Viru Keskus, 2010
 Tallinn Dolls kevad-suvi koostöös Karolin Kuusikuga, Kadrioru kunstimuuseum, 2010
 "Kolmlõige" koostöös Aldo Järvsoo ja Tanel Veenrega, Lutheri parkla, 2011
 "Kolmlõige" koostöös Aldo Järvsoo ja Tanel Veenrega, Riga Fashion Week, 2011
 "Black Moon", Tallinn Fashion Week, 2012
 "Pööripäev", Šampanja-lounge Mull, 2013
 "Põhjatäht", Kuldnõel, Tallinn Fashion Week, 2013
 "Hüpnoos", Tallinna Teletorn, 2014
 "Hüperborea", Erinevate Tubade Klubi, 2015

Näitused Eesti Kunstiakadeemia tudengitega 
Eesmaa tegutseb alates 2015. aastast Eesti Kunstiakadeemias eksperimentaalvormide meistriklassi õppejõuna. Üheskoos tudengitega on looming üles seatud mitmel erineval näitusel.

 "Ebamaine", Tallinna Teletorn, 2016
 "PULSS", Kumu kunstimuuseum, 2017
 "Illuminatsioon", Telliskivi loomelinnak, 2018

Filmid, teater ja televisioon

Viited

Välislingid 

 http://www.estonianfashion.eu/kuldnoel/ajalugu/
 http://www.efis.ee/et/inimesed/id/9529/
 http://epl.delfi.ee/news/kultuur/supernoova-2007-voitjad-on-liisi-eesmaa-ja-katrina-kaubi?id=51089406
 http://annestiil.delfi.ee/ilu/supernoova-2008-voitis-liisi-eesmaa?id=82301935
 http://annestiil.delfi.ee/uudised/suur-galerii-liisi-eesmaa-esitles-oma-uusimat-kollektsiooni?id=71543515
https://www.teletorn.ee/sundmused/eka-moedisaini-naeitus-ebamaine/
https://kumu.ekm.ee/syndmus/eesti-kunstiakadeemia-moedisaini-tudengite-naitus-pulss/
https://www.artun.ee/moenaitus-illuminatsioon-toob-varjude-maailma-valgust/
https://www.facebook.com/eesmaafashion

Eesti moekunstnikud
Eesti Kunstiakadeemia õppejõud
Sündinud 1984
Kristjan Lüüs

Kristjan Lüüs (sündinud 17. märtsil 1991) on eesti näitleja.

Ta lõpetas 2010. aastal Tartu Kunstigümnaasiumi ja 2015. aastal TÜ Viljandi Kultuuriakadeemia etenduskunstide osakonna teatrikunsti õppekava näitleja erialal. Töötab alates 2014. aastast teatris Must Kast.

Rollid teatrikooli ajal
2013 Pervik/Tungal/Kasterpalu "Arabella" (Ugala)
2013 Juhanson "Salamaa" (TÜVKA ja Norteas) 
2013 Ehlvest/Kasterpalu/Raag/Simm "Viimne võttepäev" (Ugala)
2013 Landberg "Kohvrist kostab muusika" (TÜVKA) 
2013 Petrov/Kalvet "Sõber number üks" (TÜVKA) 
2013 Shakespeare/Stoppard/Unt/Komissarov "Neetud rist" (TÜVKA) 
2013 Targo/Leinberg/Polman/Kaljula "Lood saba otsast" (TÜVKA) 
 2013 V. Granov "Veel kord armastusest" (Ugala + TÜVKA)
2012 V. Marjamaa "Viru tango"
2012 Tuglas/Tammaru "Keiserlik kokk" (TÜVKA) 
2012 Tuglas/Peep "Hunt" (TÜVKA) 
2012 Tuglas/Kalvet "Androgüüni päev" (TÜVKA) 
2012 Valter/Juhanson "Pokumäng"
2012 Mägi/Tammaru "Hea on seal, kus meid ei ole" (TÜVKA) 
2012 Harms/Kalvet/Landberg/Peep/Tammaru "Lood pildi seest" (TÜVKA) 
2011 Poe/Kalvet "Reetlik süda" (TÜVKA) 
2011 Drewe/Stiles/Komissarov "Inetu!" (Ugala)

Rollid Mustas Kastis
''Peks mõisatallis'' (trupitöö) 2017
Üks Evalditest – ''Ada ja Evald'' (trupitöö) 2015
Grete Anton ''Liblikas noateral'' 2014
Ahun – Jaanika Tammaru ''Pööriöö'' 2014
Luxuria – Birgit Landberg ''Aadamamängud'' 2014
Kuningas – Birgit Landberg ''Kohvrist kostab muusika'' 2013
Pikk mees / Pritsimaja torn – Daniil Harms ''Lood pildi seest'' 2012

Rollid mujal

Teatrilavastused väljaspool Musta Kasti
Lorenzo / Isa Capuletti – Shakespeare/Vihmar "Romeo ja Julia", Eesti Draamateater, 2015
Teksajakiga Poiss – Põllu "1987", Tartu Uus Teater, 2015
Tammi – trupitöö “Kangelapsed”, Endla teater, 2015
Seeder/Tubin "Vaga vend Vahindra", R.A.A.A.M, 2014

Film ja televisioon
 Mängufilm – Algus/Kilmi “Sangarid” – Maakas (2017)
 Telesari – Seeder/Korjus “Vabad mehed” (2. hooaeg) – Mesine (2016/2017)
 Telesari – Korjus “Heeringas Veenuse õlal” (2016)
 Mängufilm – Triin Ruumet “Päevad, mis ajasid segadusse” – Andres (2016)
 Mängufilm – Vilbre “Klassikokkutulek” – vihane bemmimees (2016)
 Saatesari – “Krista lood” – Aaron (2015)
 Reklaam – Lehemaa “Elisa leviteadlased” – Intern (2015/2016)
 Komöödiasari – “Takso” – erinevad rollid (2015)
 Draamasari – Puustusmaa “Mustad lesed” – episoodiline roll (2015)
 Lühifilm – Tolk / Maimik “Räägi välja” – Andrus (2015)
 Telesari – Raag/Seeder “Vabad mehed” – Mesine (2014/2015)
 Lühifilm/sketš – Lehemaa “Tujurikkuja: Vandenõu” (2014)
 telesari – ''Siberi võmm'' (2016)
 telesari – "Kättemaksukontor" – uurija Sander Pronks (2017)
telesaatejuht – "Eesti parimad ettevõtted 2018. Auhinnagala" (2018)

Isiklikku
Ta oli aastatel 2016–2021 abielus näitleja Maris Lüüsiga.

Viited

Välislingid
Profiil Musta Kasti kodulehel
Tutvustus
Tartu Kunstigümnaasiumi vilistlased 2010

Eesti näitlejad
Tartu Ülikooli Viljandi Kultuuriakadeemia vilistlased
Sündinud 1991
Triin Ruumet

Triin Ruumet (sündinud 2. juulil 1988) on eesti filmirežissöör. 

Ta lõpetas 2008 Tallinna Vanalinna Hariduskolleegiumi Gümnaasiumi ning õppis seejärel Tallinna Ülikooli Balti Filmi- ja Meediakoolis: 2008–2009 bakalaureuseõppes audiovisuaalse meedia erialal, 2009–2011 bakalaureuseõppes filmirežii erialal ja 2011–2012 magistriõppes filmirežii erialal. 

Triin Ruumeti esimene täispikk mängufilm "Päevad, mis ajasid segadusse" valmis 2016. aastal, mida saatis suur edu. Film pälvis võidu kuues kategoorias Eesti filmi- ja teleauhindade (EFTAde) jagamisel (2017), sealhulgas sai film aasta parima mängufilmi auhinna.

Tunnustus
2012 – Anri Rulkovi preemia
2016 – Minski rahvusvahelise filmifestivali Listapad põhivõistlusprogrammi diplom ("Päevad, mis ajasid segadusse")
2016 – Eesti Kultuurkapitali audiovisuaalse kunsti aastapreemia (koos Sten-Johan Lille, Matis Rei ja Maie Rosmann-Lillega; mängufilm "Päevad, mis ajasid segadusse"))
2017 – Eesti filmi- ja teleauhindade jagamisel sai film "Päevad, mis ajasid segadusse" võidu kuues kategoorias, sealhulgas sai film aasta parima mängufilmi auhinna

Välislingid 
 Lühitutvustus

Eesti filmilavastajad
Sündinud 1988
Chicago Esimene kogudus

Chicago Esimene kogudus (E.E.L.K. Chicago Esimene Kogudus, inglise keeles Estonian First Evangelical Lutheran Church in Chicago, Illinois) on Eesti Evangeeliumi Luteriusu Kiriku kogudus, mis tegutseb Illinoisi osariigis Chicagos. Kogudus kuulus enne 2013. aastast USA Chicago praostkonda ja seejärel USA praostkonda.

Koguduse õpetaja on diakon Gilda Karu. Koguduse esimees on Matti Jaanimägi.

Vaata ka
Chicago Pauluse kogudus

Viited

Välislingid 
Chicago Esimene Kogudus E.E.L.K. kodulehel

Chicago
Väliseesti kogudused
Oliver

Oliver on mehenimi.

2018. aasta 1. jaanuari seisuga oli Eestis eesnimi Oliver 2453 mehel. Oliver oli populaarsuselt 64. mehenimi. Oliver oli keskmiselt 18 aasta vanune (mediaanvanus oli 13). Kõige populaarsem oli eesnimi Oliver vanuserühmas 5–9, kus neid oli 10 000 elaniku kohta 58,11.

2019. aasta 1. jaanuari seisuga oli Eestis eesnimi Oliver 2538 mehel. Oliver oli populaarsuselt 59. mehenimi.

2018. aastal pandi Eestis eesnimi Oliver 78 vastsündinule.

Nime kandjaid
Oliver Cromwell, Inglise riigimees
Oliver Kahn, saksa jalgpallur
Oliver Konsa, eesti jalgpallur
Oliver Kruuda, eesti ettevõtja
Oliver Kuusik, eesti ooperilaulja
Oliver Loode, eesti ettevõtja ja soome-ugri liikumise aktivist
Oliver Lüütsepp, eesti võrkpallitreener
Oliver Stone, USA filmilavastaja ja stsenarist
Oliver Venno, eesti võrkpallur

Viited 

Eesti mehenimed
Me armastame Eestit

"Me armastame Eestit" on TV3 Eesti-teemaline telemäng. Mängib kaks võistkonda - valge ja sinine, millel on püsivad kaptenid: Peeter Oja ja Hannes Võrno. Küsitakse humoorikaid küsimusi, kuulatakse kodumaiseid laule ja lahendatakse mitmesuguseid ülesandeid. Saatejuht on Eda-Ines Etti.

Alates 2020 veebruar kannab mäng nime "Suur pühapäev". Kapteniteks on Teet Margna ja Kristjan Jõekalda, saatejuht Karl-Erik Taukar. Saade „Suur pühapäev“ põhineb rahvusvaheliselt armastatud formaadil „I Love My Country“.

Viited

Välislingid 
 "Suur pühapäev" lühikirjeldus TV3 kodulehel

TV3 telesaated
Eesti telesaated
Roald Johannson

Roald Johannson (sündinud 5. märtsil 1979) on eesti teleajakirjanik.

Ta lõpetas 1997. aastal Tallinna Ühisgümnaasiumi ja 2002. aastal Akadeemia Nord.

Töö 
 1998–1999 restorani Casanova kelner
 1999–2000 Sõnumilehe spordiuudiste reporter
 2001–2003 Eesti Teadeteagentuuri siseuudiste reporter
 2003–2007 Eesti Televisiooni "Aktuaalse kaamera" toimetaja ja päevatoimetaja
 2007–2015 Eesti Televisiooni "Pealtnägija" toimetaja-saatejuht
 2015 Kanal 2 saatesarja "Viis aastat hiljem" saatejuht
 2016–2019 Kanal 2 "Roaldi nädala" saatejuht
 2017. aastast saatesarja ETV "Estraadisangarid" toimetaja
 2019– Kanal 2 "Roaldi retkede" saatejuht

Rollid seriaalides 

Eesti teleajakirjanikud
Sündinud 1979
Buffalo Pauluse kogudus

Buffalo Pauluse kogudus (inglise keeles Estonian St. Paul Evangelical Lutheran Church in Buffalo, New York) oli Eesti Evangeeliumi Luteriusu Kiriku kogudus, mis tegutseb New Yorgi osariigis Buffalos. Kogudus kuulus enne 2013. aastat USA Chicago praostkonda ja seejärel USA praostkonda.

Kogudus asutati 1952. 1950. aastatel oli koguduses 400 liiget. 1980. aastatel langes liikmete arv 90-ni. 

2014 oli koguduse esimees Edgar Zirna.

Koguduse pastoreid
Koguduse pastoreid:
1952–1962 Elmar Pähn
1962–1971 Aleksander Johannes Abel
1971–1974 August Raidur
1974–1983 Johan Teras
1984– ? Albert Roost
...

Viited

Välislingid 
Kogudusest Minnesota Ülikooli andmebaasis

Buffalo
Väliseesti kogudused
Richard

Richard on mehenimi.

Nime kandjaid
Richard Dawkins, Briti etoloog, evolutsioonibioloog ning teaduskirjanik
Richard Ernst, Šveitsi keemik
Richard Feynman, USA füüsikateoreetik
Richard Kleis, eesti ajaloolane ja filoloog
Richard Kuremaa, eesti jalgpallur
Richard Niineste, eesti sõjaväelane
Richard Roht, eesti kirjanik
Richard Rorty, USA filosoof
Richard Räägo, Eesti riigikohtunik
Richard Uutmaa, eesti maalikunstnik
Richard Valdov, eesti jalgpallur
Richard Veermaa, eesti poliitik
Richard Wagner, saksa helilooja

Mehenimed
Õlisalvei seemned

Õlisalvei seemned (inglise keeles chia seed) ehk tšiiaseemned pärinevad õistaime õlisalvei viljadest. Õlisalvei kuulub huulõieliste sugukonda. Õlisavei on pärit Lõuna-Ameerikast, kus seda kasvatati juba eelajaloolistel aegadel. Mehhikos asteekide juures oli õlisalvei koguni nii hinnatud taim, et sellele pühendati iga-aastaseid pidustusi. Kolumbuse vallutuste järel vajus tšiiaseemnete tarvitamine unustustehõlma, kuna hispaania vallutajad keelasid pärismaalastel selle rituaalse tähendusega taime kasvatamise.

Kirjeldus

Tšiiaseemed on toitainete sisalduse poolest linaseemnetest väärtuslikumad. Neid kutsuti indiaani jooksjate toiduks, sest seemned annavad palju energiat ning kaitsevad organismi vedeliku kaotuse eest. Tšiiaseemned sisaldavad suures koguses oomega-3-rasvhappeid, antioksüdante, k.a. kvertsetiini, kiudaineid, kaltsiumi, magneesiumi, fosforit, rauda ja boori.

Tšiiaseemnetes on 64% oomega-3- ja 19% oomega-6-rasvhappeid. Võrdluseks, linaseemnetes on need arvud vastavalt 58% ja 15%. Kahtlemata on nii tšiia- kui ka linaseemned suurepärased oomega-3 allikad, kuid tšiias on suurem mineraalainete sisaldus - nad sisaldavad 631 milligrammi kaltsiumi ja 466 mg magneesiumi 100 grammi seemnete kohta (linaseemnetes on vastavalt 199 mg kaltsiumi ja 362 mg magneesiumi).

Pole leitud tõendeid, et tšiiaseemnete kasutamine avaldaks mõju retseptiravimite toimele.

Kasutamine toidus 
Tšiiaseemneid kasutatakse erinevates toitudes: smuutides, hommikuhelvestes, energiabatoonides, jogurtis, tortiljades ning ka pagaritoodetes. Aastal 2009 lubas Euroopa Liit kasutada tšiiaseemneid kuni 5% leiva-saiatoodete kogu massist. Iraanis kasutatakse tšiiaseemneid šerbeti serveerimisel. Tšiiaseemnetest tehakse ka želatiinisarnast substantsi.

Dekoratiivne kasutus 
1970ndatel levis Ameerika Ühendriikides savikujukeste müük, mille peal olevaid õlisalvei seemneid kastes ja kasvatades sirgusid õlisalveitaimed.

Viited

Söödavad pähklid ja seemned
Baltimore'i ja Washingtoni kogudus

Baltimore'i ja Washingtoni kogudus on EELK USA praostkonna kogudus, mis tegutseb Baltimore'is ja Washingtonis. Enne 1982 olid Baltimore'i kogudus (asutatud 1948) ja Washingtoni kogudus (asutati 1949) eraldi.

Väliseesti kogudused
Maryland
Washington
Viktor

Viktor on mehenimi, mis on variant ladinakeelsest nimest Victor ('võitja', 'vallutaja').

Viktorist on tuletatud naisenimi Viktoria. 

Viktori nimepäev on 22. märts.

Muud tähendused 
Nimi Viktor tähendab ka taibukat, kiire reaktsiooniga inimest ja rahapillaja. Kergemeelset, kellel võivad tekkida probleemid suhetes naistega. Populaarset ja sõnaosavat, inimest, kes kaldub liialdama magusate roogade ja alkoholiga.

Nime levik Eestis 
2018. aasta 1. jaanuari seisuga on eesnimi Viktor 5837 mehel. Viktor on populaarsuselt 10. mehenimi. Vanim Viktor on üle 85-aastaste vanuserühmas, noorim 0–4-aastaste vanuserühmas. Viktor on keskmiselt 55 aasta vanune (mediaanvanus on 59). Kõige populaarsem on eesnimi Viktor vanuserühmas 60–64, kus neid on 10 000 elaniku kohta 111,83. Kõige rohkem on eesnimega Viktor sündinuid märtsis, kokku 547. Kõige populaarsem on eesnimi Viktor Ida-Viru maakonnas, kus neid on maakonna 10 000 elaniku kohta 75,30.

Nime kandjaid
püha Viktor
Viktor Alonen, eesti jalgpallur
Viktor Kaasik, eesti jurist
Viktor Kingissepp, eesti poliitik
Viktor Palm, eesti keemik ja poliitik
Viktor Piisang, eesti jalgpallur
Viktor Sieger, eesti jalgpallur
Viktor Siilats, eesti ettevõtja
Viktor Tsoi, vene laulja
Viktor Vassiljev, Eesti poliitik

Viited 

Mehenimed
Detroidi Eesti Haridusselts "Kodu"

Detroidi Eesti Haridusselts "Kodu" on Ameerika eestlaste haridusselts, mis tegutseb 1926. aastast USA-s Michigani osariigis Detroitis. Seltsi eesmärk on ühendada piirkonna eestlasi, hoida alal eestlust ja viljeleda eesti kultuuri.

Seltsi asutasid 17. oktoobril 1926 kakskümmend viis eestlasest asutajaliiget.

Seltsil oli oluline roll 1944. aasta suure põgenemisega USAsse jõudnud eestlaste abistamisel.

Seltsi esinaine on Ingrid Peil.

Vaata ka
Michigan-Detroidi kogudus
Eesti Vabadusvõitlejate Ühing Michiganis

Viited

Välislingid 
Seltsist Detroidi Eestlased kodulehel

Väliseesti organisatsioonid
Detroit
Vladimir (eesnimi)

Vladimir (vene Владимир) on venepärane mehenimi.

2017. aasta seisuga oli see Eestis populaarsuselt 2. mehenimi. 1. jaanuari 2017 seisuga oli Eestis eesnimi Vladimir 11508 mehel. Vladimir oli keskmiselt 56 aasta vanune (mediaanvanus oli 59).

Kõige populaarsem oli eesnimi Vladimir vanuserühmas 60–64, kus neid oli 10 000 elaniku kohta 239,69 ning Ida-Viru maakonnas, kus neid oli 10 000 elaniku kohta 216,94.

Vladimiri hellitusnimed on Volodja, Vova, Vlad, Vladik, Vovik jt.

Nime ukrainapärane variant on Володимир (Volodõmõr või Volodymyr) ja valgevenepärane variant Уладзімір (Uladzimir).

Nime kandjaid
Vladimir Avilov, eesti jalgpallur
Vladimir Lenin, vene revolutsionäär ja Nõukogude Venemaa riigitegelane
Vladimir Putin, Venemaa poliitik
Vladimir Tell, eesti jalgpallur
Vladimir Voskoboinikov, eesti jalgpallur

Viited 

Mehenimed
Eesti Vabadusvõitlejate Ühing Michiganis

Eesti Vabadusvõitlejate Ühing Michiganis oli Ameerika eestlaste 1955-2007 Michiganis tegutsenud ühing. 

Ühingu esimene esimees oli Ilmar Heinaru.

Ühing osales Ikestatud Rahvuste Komitee ja Balti Komitee Michiganis tegevuses.

Selts lõpetas tegevuse pärast ühingu peakoosolekut 19. mail 2007, kuna ühingu põhikirjajärgne eesmärk oli täidetud: Eesti oli vabaks saanud.

Viited

Välislingid 
Ühingust Detroidi Eestlased kodulehel

Väliseesti organisatsioonid
Maksim

Maksim (vene Максим) on venepärane mehenimi.

Seisuga 2019. aasta 1. jaanuar oli Eestis eesnimi Maksim 4015 mehel. Maksim on Eestis populaarsuselt 23. mehenimi.

Nime kandjaid
Maksim Dõldin, vene kergejõustiklane
Maksim Gorki, vene kirjanik
Maksim Gussev, Eesti jalgpallur
Maksim Liksutov, Eestist pärit Vene ärimees, poliitik
Maksim Podholjuzin, Eesti jalgpallur
Maksim Smirnov, Eesti jalgpallur
Maksim Šabalin, vene iluuisutaja, jäätantsija
Maksim Tšudov, Venemaa laskesuusataja
Maksim Vengerov, Iisraeli viiuldaja
Maksim Võlegžanin, Venemaa murdmaasuusataja

Vaata ka 
Maxim
Maxime

Viited 

Mehenimed
Aedspinat

Aedspinat ehk spinat (Spinacia oleracea) on taimeliik spinati perekonnas.

Viited

Välislingid

 

Sissekanne saidil toidutare.ee

Rebasheinalised
Artjom (eesnimi)

Artjom on mehenimi.

Nime kandjaid
Artjom Abramov, Eesti jäähokimängija
Artjom Artjunin, Eesti jalgpallur
Artjom Dmitrijev, Eesti jalgpallur
Artjom Savitski, Eesti laulja
Artjom Sergejev, Nõukogude Liidu sõjaväelane
Artjom Suvorov, Eesti poliitik

Mehenimed
Impeeriumi vastulöök

"Impeeriumi vastulöök" ("The Empire Strikes Back", ka "Star Wars: Episode V – The Empire Strikes Back") on Ameerika Ühendriikide eepiline kosmoseooper aastast 1980, mille režissöör on Irvin Kershner. Stsenaristid on Leigh Brackett ja Lawrence Kasdan, filmi produtsent on George Lucas. Tegu on teise filmiga "Star Warsi" triloogias. Filmis mängisid Mark Hamill, Harrison Ford, Carrie Fisher, Billy Dee Williams, Anthony Daniels, David Prowse, Kenny Baker, Peter Mayhew ja Frank Oz.

Sündmustik 
Luke Skywalker, Han Solo, printsess Leia ja Chewbacca satuvad Galaktika Impeeriumi AT-AT käijate rünnakule jääplaneedil Hoth. Samal ajal kui Han ja Leia põgenevad Millennium Falconiga, sõidab Luke Yoda otsimiseks Dagobah'le. Ainult jedimeistri abiga jääb Luke ellu, kui jõu pime pool kutsub teda ülimasse duelli Darth Vaderiga.

Peamised osatäitjad 
 Mark Hamill (Luke Skywalker)
 Harrison Ford  (Han Solo)
 Carrie Fisher (Leia Organa)
 Billy Dee Williams (Lando Calrissian)
 Anthony Daniels (C-3PO)
 David Prowse (Darth Vader)
 James Earl Jones (Darth Vaderi hääl)
 Peter Mayhew (Chewbacca)
 Kenny Baker (R2-D2)
 Frank Oz (Yoda)
 Jeremy Bulloch (Boba Fett)

Välislingid 
 

1980. aasta filmid
Ameerika Ühendriikide filmid
Suurbritannia filmid
Star Warsi filmid
Skywalkeri saaga
Jedi tagasitulek

"Jedi tagasitulek" ("Return of the Jedi", ka "Star Wars: Episode VI – Return of the Jedi") on Ameerika Ühendriikide eepiline kosmoseooper aastast 1983, mille lavastajaks on Richard Marquand. Tegu on kolmanda filmiga "Star Warsi" triloogias. Filmis mängisid Mark Hamill, Harrison Ford, Carrie Fisher, Billy Dee Williams, Anthony Daniels, David Prowse, Kenny Baker, Peter Mayhew ja Frank Oz.

Sündmustik 
Luke Skywalker võitleb Jabba the Hutti ja Darth Vaderiga, et päästa oma kaaslased Mässuliste liidust ja triumfeerida Galaktilise Impeeriumi üle. Han Solo ja Printsess Leia kinnitavad veelkord oma armastust ning teevad koostööd Chewbacca, Lando Calrissiani, Ewokitega ning droidide C-3PO ja R2-D2-ega, et aidata varjutada Jõu tume pool ja lüüa kuri Palpatine.

Filmis kujutatakse Endori lahingut, mis toimub metsaga kaetud Endori-nimelisel kuul.

Peamised osatäitjad 
 Mark Hamill (Luke Skywalker)
 Harrison Ford (Han Solo)
 Carrie Fisher (Leia Organa)
 Billy Dee Williams (Lando Calrissian)
 Anthony Daniels (C-3PO)
 David Prowse (Darth Vader)
 James Earl Jones (Darth Vaderi hääl)
 Peter Mayhew (Chewbacca)
 Kenny Baker (R2-D2)
 Frank Oz  (Yoda)

Välislingid 
 

1983. aasta filmid
Ameerika Ühendriikide filmid
Suurbritannia filmid
Star Warsi filmid
Skywalkeri saaga
Canberra kogudus

Canberra kogudus on EELK kogudus, mis tegutseb Austraalias Canberras.

Kogudus asutati augustis 1954. 

Koguduse õpetaja on Meelis Rosma.

Viited

Väliseesti kogudused
Canberra
Rain

Rain võib tähenda järgmist;

Rain, eesnimi
"Rain", The Beatlesi laul
"Rain", Madonna laul
"Rain", Mika laul
Chen Ning Yang

Chen Ning Yang (hiina keeles Yáng Zhènníng‎‎; sündinud 1. oktoobril 1922 Hefeis Anhuis) on Hiina ja USA füüsik, Nobeli auhinna laureaat.  

Ta on 1998. aastast Pekingis asuva Tsinghua Ülikooli professor. Tema peamised uurimisvaldkonnad on statistiline mehaanika ja osakestefüüsika. USA-s Brookhaveni Riiklikus Laboratooriumis töötamise ajal 1954. aastal esitasid Chen Ning Yang ja Robert Mills tensorvõrrandi, mida praegu tuntakse Yangi-Millsi väljana. Maxwelli võrrandid on Yangi-Millsi teooria erijuht.

Ta sai 1957. aastal koos Tsung Dao Leega Nobeli füüsikaauhinna paarsuse seaduse põhjaliku uurimise eest, mis viis tähtsate avastusteni osakestefüüsikas.

Haridus ja töökäik
Chen Ning Yang lõpetas 1942. aastal seoses jaapanlaste sissetungiga Hiinasse vahepeal Kunming Shisse evakueeritud Tsinghua Ülikooli bakalaureusekraadiga füüsikas. 1948. aastal pääses ta tööle USA Chicago Ülikooli Enrico Fermi uurimisgruppi. 1948. aastal kaitses ta Chicago Ülikoolis doktoritöö "On the Angular Distribution in Nuclear Reaction and Coincidence Measurements" (juhendaja Edward Teller).

Aastatel 1955–1965 töötas ta füüsikaprofessorina USA-s: Süvauuringute Instituudis Princetonis ja 1965–1999 Stony Brooki Ülikoolis Brookhavenis. 

1986. aastast on ta Hongkongi Hiina Ülikooli distingeeritud professor ja 1998. aastast ühtlasi Pekingis Tsinghua Ülikooli professor.

Tunnustus
  
1958 – Princetoni Ülikooli audoktor 
1980 – Rumfordi auhind (koos Robert Millsiga)
1986 – National Medal of Science
1988 – Oskar Kleini medal
1992 – Moskva Riikliku Ülikooli audoktor 
1993 – Benjamin Franklini medal
1995 – Albert Einsteini medal
1997 – Hongkongi Hiina Ülikooli audoktor

Valitud teadusühingute liikmeks
1958 – Academia Sinica
1964 – Ameerika Filosoofiaselts 
1965 – USA Rahvuslik Teaduste Akadeemia 
1992 – Londoni Kuninglik Selts 
1994 – Venemaa Teaduste Akadeemia 
1997 – Paavstlik Teaduste Akadeemia 
2017 – Hiina Teaduste Akadeemia

Ta on valitud ka Jaapani Akadeemia välisliikmeks.

Isiklikku
1964. aastal sai ta USA kodakondsuse. 2004. aastast elab ta alaliselt Hiinas. 2015. aastal loobus ta USA kodakondsusest, et saada Hiina kodakondsus.

Viited

Välislingid

Professor Chen Ning Yang. archive.org
Chen Ning Yang. insti.physics.sunysb.edu
C.N. Yang's Home Page. phy.cuhk.edu.hk
 Chen Ning Yang – Biographical. nobelprize.org

Ameerika Ühendriikide füüsikud
Nobeli füüsikaauhinna laureaadid
Sündinud 1922
Sydney Eesti Selts

Sydney Eesti Selts on Austraalias Sydneys tegutsev Austraalia eestlasi ühendav selts.

Selts on aastast 1949 välja andnud Austraalia eestlaste nädalalehte Meie Kodu.

Seltsil on olnud oma koor (Sydney Eesti Seltsi Segakoor "Vanemuine") ja oma näitering (Sydney Eesti Seltsi Näitering).

Selts annab välja Sydney Eesti Seltsi kuldmärki.

Väliseesti organisatsioonid
Eesti kultuur Austraalias
Eugenio Calabi

Eugenio Calabi (sündinud 11. mail 1923 Milanos) on itaalia päritolu Ameerika Ühendriikide matemaatik.

Ta on Pennsylvania Ülikooli emeriitprofessor. Tema peamised uurimisvaldkonnad on diferentsiaalgeomeetria, osatuletistega diferentsiaalvõrrandid ja nende rakendused. Tema uurimistöö nn Calabi hüpoteesi kallal viis Calabi-Yau muutkonna loomiseni (hüpoteesi tõestas 1976. aastal Shing Tung Yau). 

Calabi lõpetas 1946. aastal Massachusettsi Tehnoloogiainstituudi. 1950. aastal sai ta Princetoni Ülikoolist doktorikraadi. Ta on töötanud professorina Minnesota Ülikoolis ja alates 1967. aastast Pennsylvania Ülikoolis.

2012. aastal valis Ameerika Matemaatikaselts ta fellow'ks.

Tunnustus
1991 – Ameerika Matemaatikaseltsi Steele'i auhind

Viited

Välislingid
Special Lecture by Eugenio Calabi. Youtube, 24. aprill 2013

Ameerika Ühendriikide matemaatikud
Sündinud 1923
Kaktuselised

Kaktuselised (Cactaceae) on nelgilaadsete seltsi kuuluv taimede sugukond. Peaaegu kõik kaktused on lihaktaimed.

Sõna "kaktus" tuleneb vanakreekakeelsest sõnast κάκτος (kaktos), mis tähendas astlalist taime.

Kaktuse kodumaa on Ameerika, ta on levinud Patagoonia lõunaosast Kanadani, välja arvatud niitjas helmekaktus (Rhipsalis baccifera), mis kasvab ka Aafrikas ja Sri Lankal.

Enamik kaktusi kasvab kuivades piirkondades. Paljud kasvavad ülipõuastes tingimustes, sealhulgas Atacama kõrbes, mis on üks maailma kuivemaid piirkondi. Kaktused on kohanenud pikaks ajaks vett säilitama. Paljudel liikidel puuduvad lehed, selle asemel on neil astlad, mis on kõrgelt modifitseeritud lehed.

Klassifikatsioon 
Kaktused on jagatud on umbes 100–130 perekonnaks ja 1500–1800 liigiks, mis on paigutatud neljateistkümnesse triibusse ja nelja alamperekonda.

 
Nelgilaadsed
Akrediteerimine (haridus)

Akrediteerimine on välishindamine, mille käigus hinnatakse õppeasutuse protsesside toimimist ja nende vastavust seatud eesmärkidele ja/või kehtestatud standarditele. Tegemist on ühe hariduse kvaliteedi kindlustamise tegevusega, mida eri haridustasemetel ja aegadel on rakendatud erinevalt.

Akrediteerimine kõrghariduses 
Eesti kõrghariduses eristatakse õppekava akrediteerimist ja institutsionaalset akrediteerimist. Aastatel 1996–2009 toimus kõrghariduse kvaliteedi kindlustemise vanas süsteemis õppekavade akrediteerimine, mille positiivse tulemusega kaasnes riiklik tunnustus, ning institutsionaalne akrediteerimine oli õppeasutustele vabatahtlik. Alates 2010. aastast on toimunud üleminek nn uuele süsteemile, kus hinnatakse tervet õppekavagruppi ja institutsionaalne akrediteerimine on kohustuslik. Alates 2010. aastast rakendatakse Eestis järgmisi välishindamise liike:   
 Institutsionaalne akrediteerimine on välishindamine, mille käigus hinnatakse ülikooli juhtimise, töökorralduse, õppe- ja teadustegevuse ning õppe- ja uurimiskeskkonna vastavust õigusaktidele, ülikooli eesmärkidele ja arengukavale.  
 Õppekavagrupi kvaliteedi hindamine on välishindamine, mille käigus hinnatakse õppekavade ning nende alusel toimuva õppe ja õppealase arendustegevuse vastavust õigusaktidele, riigisisestele ja rahvusvahelistele standarditele ja arengusuundadele eesmärgiga anda soovitusi õppe kvaliteedi parandamiseks.  

Kõrghariduse välishindamist teeb Eesti Kõrg- ja Kutsehariduse Kvaliteedi Agentuur.

Akrediteerimine kutseõppes 
Eesti kutseõppeas on akrediteerimine sisehindamisele toetuv kooliväliste sõltumatute hindajate poolt koolis õppekavarühmade lõikes läbiviidav välishindamine, mille tulemusel tehakse otsus õppe läbiviimise õiguse pikendamise kohta. Õppekavarühmade akrediteerimist on rakendatud katsevoorus 2011–2013 ning täies mahus alates 2014. aastast. 

Kutseõppe akrediteerimist teeb Eesti Kõrg- ja Kutsehariduse Kvaliteedi Agentuur.

Viited 

Haridus
Margaret Keane

Margaret D. H. Keane (sünninimi Peggy Doris Hawkins, 15. september 1927 Nashville, Tennessee – 26. juuni 2022 Napa, California) oli ameerika kunstnik. Ta kujutas oma kunstiteostes enamasti suuresilmseid naisi, lapsi ja loomi.

Karjäär
Keane'i kunstiteosed on pildil oleva tegelase suurte silmade järgi lihtsalt ära tuntavad. Ta hakkas maalima suuri silmi, mida tuntakse "Keane'i silmadena", kui ta võttis ette laste maalimise. Kunstniku meelest andis silmade fookusse toomine võimaluse näidata inimese sisemist olemust. Keane pidas Amedeo Modigliani teoseid tema naiste kujutamise stiili mõjutajaks. Ta nimetas teda inspireerinud kunstnikeks ka Van Goghi, Gustav Klimti ja Picassot. 1960. aastatel sai Keane'ist tolle aja üks kuulsamaid ja edukamaid kunstnikke. Tema kunstiteoseid müüdi ja eksponeeriti tema abikaasa Walter Keane'i nime all, kes väitis, et tema on teoste autor. Teoste kuulsuse tipphetkel maalis Margaret Keane kuusteist tundi päevas. 1970. aastal teatas Keane raadiosaates, et teoste tegelik autor on tema, mitte tema endine abikaasa Walter.

Popkultuuris
 1973. aasta Woody Alleni komöödia "Sleeper", kus inimesed tulevikus peavad Keane'i üheks olulisimaks kunstnikuks.
 1998. aastal alanud animasari "The Powerpuff Girls" kujutab suurte silmadega tegelasi, samuti on ühe tegelase nimi Ms. Keane.
 1999. aastal ilmunud Matthew Sweeti album "In Reverse'i" kaanel on Keane'i teos. 
 2014. aasta film "Big Eyes" on Margaret Keane'i ja ta endise abikaasa elu kohta. Filmi režissöör on Tim Burton.

Viited 

Ameerika Ühendriikide kunstnikud
Sündinud 1927
Surnud 2022
Šiprage

Šiprage on asula Bosnias ja Hertsegoviinas  Serblaste Vabariigis Kotor Varoši vallas.

Šiprage geograafilised koordinaadid on 44° 28' põhjalaiust ja 17° 34' idapikkust. Asub 507–520 m üle merepinna.

Šiprage paikneb Vrbanja jõe orus.

Nimi 
Šiprage on oma nime saanud Šipraga bei perenimest 1463. aastal, kui türklased vallutasid Bosnia.

Viited

Välislingid 

Bosnia ja Hertsegoviina asulad
Serblaste Vabariik
Lembit Vink

Lembit Vink (18. november 1924 Külitse, Ropka vald, Tartumaa – 12. jaanuar 2017 Põltsamaa) oli Eesti tervishoiutegelane ja muusikaõpetaja.

Ta õppis Hugo Treffneri Gümnaasiumis, lõpetas 1952. aastal Tartu Vabariikliku Meditsiinilise Keskkooli velskrina.

Sõjategevuses
Ta võitles Suvesõjas juulis 1941 major Kure üksuses. 

Läks Soome sõjaväkke 18. jaanuaril 1944, oli väljaõppel Jokelas ja meditsiinikursusel Lahtis ning Taavetti allohvitserikoolis. Oli 200. jalaväerügemendi koosseisus lahinguis Viiburi lahel ja Vuoksel. 

Tuli tagasi Eestisse 19. septembril 1944, oli Kehra õppelaagris. Väljaõppel oli Neuhammeris Saksamaal, sai Sileesia rindel haavata, langes mais 1945 Tšehhis vangi. Vabanes filtratsioonilaagrist 8. oktoobril 1945.

Töökäik
1945–1951 Rõngu haigla velsker, Rõngu rahvamaja juhataja
1951–1997 Jõgeva rajooni ja maakonna sanitaar-epidemioloogiajaama ja tervisekaitsetalituse inspektor, epidemioloogi abi ja desinfektsiooni osakonna juhataja

Muusikategelasena
Puhkpilli õppis ta mängima 1938. aastal Tartus Juhan Simmi käe all. Hiljem mängis erinevates orkestrites, sealhulgas Põltsamaal Voldemar Lemmiku käe all. 1959. aastast tegutses ta Põltsamaa Keskkooli puhkpilliorkestri juhina. Aastatel 1965-1990 oli ta Eesti NSV orkestrijuhtide orkestrivanem.

Tunnustused
1944, 18. september Soome 2. klassi Vabadusmedal (2. luokan Vapaudenmitali) 
Eesti NSV teeneline tervishoiutöötaja
1999 Põltsamaa linna aukodanik
1999 Wirkhausi-nimeline puhkpillimuusika stipendium
2001 Eesti Punase Risti V klassi teenetemärk
2016 Soome Valge Roosi I klassi medal (Suomen Valkoisen Ruusun I luokan mitali)

Viited

Kirjandus
"In memoriam. Lembit Vink 18. XI 1924 – 12. I 2017". Nekroloog. Vali Uudised, 18. jaanuar 2017. Lk 7
Raimo Metsamärt. "Mälestades Lembit Vinki". Vali Uudised, 20. jaanuar 2017. Lk 1

Eesti muusikapedagoogid
Soome 200. jalaväerügemendi koosseis
Hugo Treffneri Gümnaasiumi vilistlased
Põltsamaa linna aukodanikud
Eesti Punase Risti V klassi teenetemärgi kavalerid
Sündinud 1924
Surnud 2017
Eesti Rahvuskomitee Ühendriikides

Eesti Rahvuskomitee Ühendriikides (lühend ERKÜ; inglise keeles Estonian American National Council, Inc., lühend EANC) on Ameerika Ühendriikides tegutsev sealseid Ameerika Ühendriikide eestlaste organisatsioone ja projekte toetav organisatsioon. ERKÜ on Ülemaailmse Eesti Kesknõukogu liige.

ERKÜ teeb teiste seas koostööd organisatsioonidega JBANC ja CEEC.

ERKÜga seotud projekte:
film Laulev Revolutsioon
film Üheshingamine
ajaleht Vaba Eesti Sõna
Eesti Arhiiv USAs
Eesti laste suvelaager Long Islandil
ESTOd
KLENKi päevad (Kesk-Lääne Eesti Noorte Koondis)

Viited

Välislingid
ERKÜ koduleht

Väliseesti organisatsioonid
Eesti – Ameerika Ühendriikide suhted
Käskjalg

Käskjalg ehk virgats ehk kuller on isik, kes kellegi käske, korraldusi, kirju või muud sellist kellelegi teisele edasi toimetab. Eristatakse kiirkäskjalga, kelle ülesanne on edasi toimetada tähtsaid ning salajasi teateid ja asju.

Vaata ka
kirjakandja
jalgrattakuller

Ametid
Tsung Dao Lee

Tsung Dao Lee, ka T. D. Lee,  (hiina keeles  Lǐ Zhèngdào‎‎; sündinud 24. novembril 1926 Shanghais Hiinas) on Hiina ja USA füüsik, Nobeli auhinna laureaat.

Ta on Columbia Ülikooli New Yorgis emeriitprofessor. Tema peamine uurimisvaldkond on osakestefüüsika. Tal on uurimusi ka statistilise mehaanika, astrofüüsika, hüdrodünaamika ja kvantkromodünaamika alal.

Ta sai 1957. aastal koos Chen Ning Yangiga Nobeli füüsikaauhinna paarsuse seaduse põhjaliku uurimise eest, mis viis tähtsate avastusteni osakestefüüsikas.

Haridus- ja töökäik
Ta astus 1943. aastal Che Kiangi Ülikooli (praegu Zhejiangi Ülikool). Seoses sõjaolukorraga jätkas ta õpinguid Kunming Shis ajutiselt moodustatud Rahvuslikus Assotsieerunud Edelaülikoolis. Andeka üliõpilasena sai ta ülikooli eestkostel riikliku stipendiumi magistriõppeks USA-s. 1946. aastal pääses ta Chicago Ülikooli, kus 1950. aastal valmis tal Enrico Fermi juhendamisel doktoritöö.

Aastatel 1950–1951 töötas ta California Ülikoolis Berkeleys teaduri ja lektorina. 1953. aastal asus ta tööle Columbia Ülikooli New Yorgis (1955–1956 kaasprofessor). 1956. aastal sai ta 29-aastaselt professoriks (Columbia ülikooli noorim professor). 1984. aastal sai ta Columbia ülikoolist University Professori aunimetuse. Praegu on ta Columbia ülikooli emeriitprofessor (University Professor Emeritus).

Tunnustus
  
1993 – Oskar Kleini medal
2007 – Robert R. Wilsoni auhind

Valitud teadusühingute liikmeks
1957 – Academia Sinica
1959 – Ameerika Kunstide ja Teaduste Akadeemia 
1962 – Ameerika Filosoofiaselts 
1964 – USA Rahvuslik Teaduste Akadeemia 
1982 – Accademia Nazionale dei Lincei 
1983 – World Academy of Sciences (asutajaliige)
1994 – Hiina Teaduste Akadeemia
2003 – Paavstlik Teaduste Akadeemia

Isiklikku
Ta abiellus 1950. aastal. Tema poeg James Z. Lee (sündinud 1952) oli kuni 2009. aastani Michigani Ülikooli Hiina ajaloo professor, alates 2009. aastast on ta Hongkongi Teadus- ja Tehnikaülikooli  humanitaar- ja sotsiaalteaduste kooli professor.

1962. aastal sai Tsung Dao Lee USA kodakondsuse.

Viited

Välislingid

Koduleht. tdlee.ccast.ac.cn
Celebration of T.D. Lee's 80th Birthday. phys.columbia.edu
Tsung-Dao Lee. beta.global.columbia.edu
 Tsuang Dao Lee  – Biographical. nobelprize.org

Ameerika Ühendriikide füüsikud
Nobeli füüsikaauhinna laureaadid
Sündinud 1926
Buenos Airese Reformatsiooni kogudus

Buenos Airese Reformatsiooni kogudus on EELK kogudus, mis tegutseb Argentinas Buenos Aireses. Kogudus on tänapäeval hispaaniakeelne. Jumalateenistus on eesti- ja hispaaniakeelne.

Kogudus asutati 1957. aastal. Kogudusel on oma kirik, mis ehitati 1960. aastal.

Koguduse õpetajaid:
Karl Laantee
Tõnis Nõmmik
Hendrik Laur
Cesar Gogorza (alates 2000. aastast)

Viited

Välislingid
Tiiu Pikkur, Buenos Airese Reformatsiooni kogudus ja eestlased Argentinas, Eesti Elu, 27.04.2012

Väliseesti kogudused
Buenos Aires
Meelekindlus

Meelekindlus ehk kohusetunne on psühholoogias suure viisiku üks viiest omadusest, millega kirjeldatakse inimese iseloomuomadusi. Meelekindel inimene soovib endale võetud ülesandeid hästi täita, ta on tõhus ja organiseeritud. Tal on hea enesedistsipliin, tegevus on planeeritud, mitte spontaanne, tal on suur saavutusvajadus.

Kohusetundlikud inimesed on üldiselt usaldusväärsed ja töökad. Tihtipeale öeldakse nende inimeste kohta, et nad on "iseloomuga". Nende kodu on korras, nad on edukad, kuid samas nad kardavad riske võtta. Nad oskavad kontrollida omi soove ja impulsse. Nad on head organiseerijad ja planeerijad. 
Äärmuslikul juhul võib kohusetundlik inimene olla "töönarkomaan", perfektsionist ja sundkäitumisega..

Inimesed, kelle kohusetunne on väga väike, võivad olla laisad, vähem eesmärgile ja edule orienteeritud. Samuti on tõenäolisem, et nad on antisotsiaalsed ja kuritegeliku käitumisega.. On olukordi, kus vähene kohusetunne on inimesele kasulik. Näiteks juhul, kui ta jääb töötuks, võib kõrge saavutusvajadusega inimesele see väga raskelt mõjuda.

Vaata ka 

Isiksusepsühholoogia
Isiksus
Neurootilisus

Viited 

Psühholoogia
Isiksusepsühholoogia
Miljon+

Miljon+ oli eestikeelse Vikipeedia arengu toetamiseks elluviidav projekt, mille eesmärk oli oluliselt kiirendada selle veebientsüklopeedia jõudmist miljoni artikliga Vikipeedia keeleversioonide sekka ning panustada sellega eesti keele ja kultuuri püsimisse. Ühtlasi propageeriti võrukeelset Vikipeediat.

Projekti vedasid Tartu Ülikool ja MTÜ Wikimedia Eesti, aga sellega olid liituma oodatud kõik huvilised.

Projekti üks algataja oli Tartu Ülikooli õppeprorektor Mart Noorma, kes valiti selle eest Vikipeedia sõbraks 2017. Projektijuht oli Tartu Ülikooli eesti keele lektor ja üldkeeleteaduse teadur Sirli Zupping. 

Miljon+ kuulus Eesti Vabariigi 100. aastapäevaks tehtavate kingituste sekka. Samuti esitleti seda emakeelse ülikooli 100. aastapäevaks tehtava kingitusena.

Üks projekti raames elluviidav tegevus oli digihariduse konkurss. Toimus ka teisi artiklivõistlusi nagu näiteks "Eesti Advokatuur 100".

Algatati keeletoimetamistalgud. Vikipeedia keeletoimetamistalgud ja selle eestvedaja Ann Siiman pälvisid tiitli "Aasta keeletegu 2021". 

Projekt kuulutati välja 2017. aasta emakeelepäeval (14. märts) ja sellega loodeti lõpule jõuda 2020. aastal.

Projekti väljakuulutamisel 2017. aastal oli eestikeelses Vikipeedias 155 000 artiklit. 2019. aastal ületati 200 000 artikli piir ja mööduti artiklite arvult leedukeelsest Vikipeediast. Hetkel on eestikeelses Vikipeedias  artiklit.

Vaata ka
Läti Vikipeedia maraton

Viited

Välislingid

 Marek Strandberg. "Vikipeedia täiendab seda, mis kahjuks üldse puudub" Sirp, 2. september 2011 
 Ivo Kruusamägi. "Miljon artiklit eestikeelses Vikipeedias" ERR, 7. veebruar 2012
 Otti Eylandt. "Eestikeelne Vikipeedia vajab suure eesmärgini jõudmiseks abiväge" Eesti Päevaleht, 15. märts 2017
 Keelesaade. Miljon+ Vikerraadio, 19. märts 2017
 "Kas masintõlge on abiks vikiartiklite kirjutamisel?" Tartu Ülikooli pressiteade, 11. aprill 2017
 Virgo Siil. "Referaadid ja lõputööd Vikipeediasse, mitte sahtlisse" Universitas Tartuensis, märts 2018 

Vikipeedia
Eestlased Lõuna-Aafrika Vabariigis

Eestlased Lõuna-Aafrika Vabariigis on Lõuna-Aafrika Liidus ja Lõuna-Aafrika Vabariigis (LAVis) elanud või elavad eestlased.  

LAVi eestlaste kogukonna rajajaks peetakse Endel Muna, kes läks sinna 1927 ja rajas Kaplinnas oma karjafarmi. 1930. aastatel oli eestlaste kogukonna suurus umbes 30 inimest.

Tänapäeval elab enamik eestlasi LAVi suuremates linnades, nagu Johannesburg, Kaplinn, Pretoria. Eestlaste kogukonna arvuks peeti 21. sajandi algul umbes 100 inimest.

LAVis on tegutsenud Johannesburgi Eesti Selts Lõuna Aafrikas ja Kaplinna Eesti Selts.

Vaata ka
Eesti – Lõuna-Aafrika Vabariigi suhted

Viited

Välislingid
Karin Hiiemaa. Millises Aafrika riigis asub suurim eestlaste kogukond? Horisont nr 2, 2003
Taivo Kirm. Haaslavalt Aafrikasse: kuidas Haaslava pered 20. sajandi algupoolel Aafrikasse läksid ja seal toime tulid. delfi.ee, 29. juuni 2015
Rodrigo Valdéz

Rodrigo "Rocky" Valdéz (22. detsember 1946 – 14. märts 2017) oli Colombia poksija ja keskkaalu maailmameister.

Valdéz võitis 63 matši (neist 42 nokaudiga) ja kaotas kaheksa matši. Kaks matši jäid viiki. 

1976. aastal kaotas ta maailmameistritiitli Carlos Monzónile. Ta on olnud WBA ja WBC tšempion. Valdéz lõpetas poksijakarjääri 1980. aastal.

Tunnustused 
 WBC keskkaalu tiitlivöö (1974)

Välislingid 
 Suri ajaloo ühe võimsama löögirusikaga poksija

Colombia poksijad
Sündinud 1946
Surnud 2017
Eestlased Uus-Meremaal

Eestlased Uus-Meremaal on Uus-Meremaal elanud või elavad eestlased.  

Enne 1949. aastat pole Uus-Meremaal eestlaste kogukonda olnud. Juunis 1949 saabus riiki Uus-Meremaa valitsuse abiga 108 eestlasest põgenikku Saksamaalt. Saabunud eestlastel oli kohustus 2 aastat seal töötada. 

Peamised eestlaste keskused on olnud Auckland, Wellington, Christchurch, Dunedin Nelson ja Queenstown.

Seisuga 2016 elas riigis umbes 200 inimest, kes on sündinud Eestis. Eesti juurtega inimesi elab riigis üle 3000.

Vaata ka
Eesti – Uus-Meremaa suhted
Eestlased Austraalias

Viited

Kirjandus
Peeter Lindsaar. Eestlased Austraalias ja Uus-Meremaal. Sydney: Luuamees. 238 lk
Eestlased Austraalias II ja Uus-Meremaal. Austraalia Eesti Seltside Liit, 1995. 313 lk
Minu Maailm

Minu Maailm on eesti lasteajakiri. Ajakirja esimene number ilmus oktoobris 2013. Ajakiri ilmub üks kord kuus ja seda annab välja Sunwells OÜ.

Ajakirja peatoimetaja on Ethel Lillemägi.

Viited

Välislingid
Ajakirja koduleht

Eesti ajakirjad
Friedrich Reinhold Kreutzwaldi tänav (Rakvere)

Friedrich Reinhold Kreutzwaldi tänav on tänav Rakveres, paikneb linna lääneosas.

Tänav on 1446 meetrit pikk ja läbib Vanalinna, Vallimäe ja Mõisavälja linnaosasid. Tänav saab alguse Vabriku tänava juurest Teatrimäel ja ristub lääne pool Vallimäe tee, Vallikraavi tänava, Näituse tänava, Oja tänava, Ilu puiestee, Ringtee tänava ja Kriidisoo tänavaga kulgedes lääne pool linna piirini.

PS. 1931–1953 aastatel oli Rakveres Lydia koidula tänava nimeks F. R. Kreutzwaldi tänav.

Hoonestus 

Rakvere teatri hoone (F. R. Kreutzwaldi tänav 2a), 
Lääne-Viru maavalitsuse (F. R. Kreutzwaldi tänav 5) hoone. Algne Viru Maavalitsuse hoone ehitati aastatel 1926–1927 Leonid Harlamovi projekti järgi. 2020. aastal avati hoones  riigimaja.
Politsei- ja Piirivalveameti Ida Prefektuuri politsei ja Ida päästekeskuse Rakvere päästekomando ühishoone (F. R. Kreutzwaldi tänav 5a ). 
Friedrich Reinhold Kreutzwaldi monument, mis avati 1937. aastal (kujur Aleksander Eller).

Viited

Rakvere tänavad
Friedrich Reinhold Kreutzwald
Gingo biloba (luuletus)

"Ginkgo Biloba" (varem "Gingo biloba") on Saksa kirjaniku Johann Wolfgang von Goethe 1815. aasta 15. septembril kirjutatud luuletus. 1819. aastal avaldati see luuletsüklis "Lääne-Ida diivan" ("West-östlicher Divan").

Mõnede allikate kohaselt noppis Goethe 1815. aasta paiku Heidelbergi lossiaiast hõlmikpuulehe, kirjutas luuletuse pühendusega Marianne von Willemerile ja saatis hõlmikpuulehe koos kirjaga. 
 

Kõnealune hõlmikpuu (istutatud 1795. aastal) varustati mälestustahvliga, kuid on nüüdseks surnud.

Kasutatud kirjandus
 Fred Hageneder, "Puud on tarkusekandjad". Sinisukk, 2006. LK 109. Luuletus Vladimir Beekmani tõlkes

Välislingid
 Reiner Wild: "Dieses Baum’s Blatt". Zu Goethes Dichtung Gingo biloba., Edition Literaturhaus, Heidelberg 2016.
 Goethes geheimnisvolles Ginkgoblatt, 15. september 2015 
 Heidelberger Geschichtsverein e.V. HGV

Luuletused